《乙巳春日寄吕海月宣慰董天麒二帅》
明代·蓝智

五夜春回北斗边，东风江上雨连天。干戈未息龙蛇岁，日月空催犬马年。

药石岂能裨世用，山林何待起遗贤。诸公戮力扶王室，独向茅檐理断编。

作者简介：元明间福建崇安人，字明之，一作性之。蓝仁弟。元末与兄往武夷师从杜本，绝意科举，一心为诗。明洪武十年以荐授广西按察司佥事，以清廉仁惠著称。其诗清新婉约，与兄齐名。有《蓝涧集》。